Ave Caesar morituri te salutant (Gérôme)

"Ave Caesar morituri te salutant" est titulus tabulae ab Ioanne Leone Gérôme anno 1859 pictae, qua initium ostenditur ludi gladiatorum; hi imperatorem spectatorem Vitellium salutant. Tabula hodie in Pinacotheca Universitatis Yalensis monstratur. Eodem anno quo pictura confecta est, photographema factum est, dieque 1 Octobris 1859 a societate Goupil & Cie divulgatum, cuius exemplar hodie in Museo Condé servatur. Verba leviter differentia attribuit Suetonius a naumachis principi Claudio dicta: "Ave Imperator morituri te salutant."

 Nexus externi 
 De hac pictura apud Universitatem Yalensem
 De photographemate apud Joconde

Categoria:Confecta 1859
Categoria:Tabulae pictae
Categoria:Ioannes Leo Gérôme
Categoria:Res antiquae figuratae
Categoria:Ludi figurati
Categoria:Ludi publici Romani
Categoria:Photographemata
Categoria:Pinacotheca Universitatis Yalensis